प्रधान ने किया सड़क निर्माण कार्य का निरीक्षण
गुंदोज-ठाकुरला मार्ग पर बन रही सड़क, ग्रामीणों ने ठेकेदार पर लगाया घटिया सामग्री उपयोग करने का आरोप
भास्करन्यूज | गुंदोज
गुंदोजसे ठाकुरला गांव जाने वाले मार्ग पर सड़क निर्माण कार्य में ठेकेदार द्वारा घटिया सामग्री उपयोग करने की शिकायत के बाद सोमवार को पाली पंचायत समिति प्रधान श्रवण बंजारा ने निरीक्षण किया। इस दौरान बंजारा ने पीडब्ल्यूडी अधिकारियों ठेकेदार को सड़क निर्माण में घटिया सामग्री उपयोग करने पर सख्त हिदायत देते हुए गुणवत्तायुक्त सड़क बनाने के निर्देश दिए। जानकारी के अनुसार उप मुख्य सचेतक एवं विधायक मदन राठौड़ की अनुशंषा पर गुंदोज-ठाकुरला मार्ग पर 70 लाख रुपए की लागत से सड़क निर्माण कार्य किया जा रहा है। इस कार्य का ठेका बीकानेर के एक ठेकेदार को मिला है। ग्रामीणों ने विधायक पाली पंचायत समिति प्रधान से सड़क निर्माण में डामर गिट्टी का उपयोग कम मात्रा में करने की शिकायत की थी। सोमवार को प्रधान बंजारा मौके पर पहुंचे ठेकेदार को सड़क निर्माण में उच्च गुणवत्ता की सामग्री उपयोग में लेने के निर्देश दिए। इस मौके पर भाजपा मंडल अध्यक्ष उम्मेदसिंह, संजय बघेल, पंचायत समिति सदस्य पंकज मीणा, भंवरलाल पंवार, वीजाराम सावटिया आदि मौजूद थे।
गुंदोज. ठाकुरला सड़क पर डामरीकरण कार्य का निरीक्षण करते प्रधान श्रवण बंजारा अन्य।
hin_Deva hin_Deva bho_Deva hin_Deva hin_Deva